CELEX: 32013D0706
Language: fi
Date: 2013-11-29 00:00:00
Title: 2013/706/EU: Komission täytäntöönpanopäätös, annettu 29 päivänä marraskuuta 2013 , päätöksen 2009/177/EY liitteen I muuttamisesta siltä osin kuin on kyse Tanskan virusperäisestä verenvuotoseptikemiasta vapaasta asemasta ja Irlannin sekä Yhdistyneen kuningaskunnan Pohjois-Irlannin alueen koikarpin herpesviruksesta vapaasta asemasta (tiedoksiannettu numerolla C(2013) 8385)  ETA:n kannalta merkityksellinen teksti

3.12.2013   
            
            
               FI
            
            
               Euroopan unionin virallinen lehti
            
            
               L 322/42
            
         KOMISSION TÄYTÄNTÖÖNPANOPÄÄTÖS,
   annettu 29 päivänä marraskuuta 2013,
   päätöksen 2009/177/EY liitteen I muuttamisesta siltä osin kuin on kyse Tanskan virusperäisestä verenvuotoseptikemiasta vapaasta asemasta ja Irlannin sekä Yhdistyneen kuningaskunnan Pohjois-Irlannin alueen koikarpin herpesviruksesta vapaasta asemasta
   (tiedoksiannettu numerolla C(2013) 8385)
   (ETA:n kannalta merkityksellinen teksti)
   (2013/706/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 44 artiklan 1 kohdan ensimmäisen alakohdan, 44 artiklan 2 kohdan ensimmäisen alakohdan, 49 artiklan 1 kohdan ja 50 artiklan 3 kohdan,
   sekä katsoo seuraavaa:
   
               (1)
            
            
               Komission päätöksessä 2009/177/EY (2) vahvistetaan luettelo niistä jäsenvaltioista, vyöhykkeistä ja osastoista, joita koskevat yhden tai useamman direktiivin 2006/88/EY liitteessä IV olevassa II osassa mainitun muun kuin eksoottisen taudin osalta hyväksytyt seuranta- ja hävittämisohjelmat. Päätöksessä 2009/177/EY vahvistetaan myös luettelo niistä jäsenvaltioista, vyöhykkeistä ja osastoista, jotka on julistettu taudista vapaiksi yhden tai useamman kyseisen taudin osalta.
            
         
               (2)
            
            
               Tanska on toimittanut komissiolle virusperäisen verenvuotoseptikemian (VHS-taudin) hävittämistä koskevan monivuotisen ohjelman 1 päivän tammikuuta 2009 ja 31 päivän joulukuuta 2013 väliseksi ajaksi neuvoston päätöksen 90/424/ETY (3) mukaisesti. Kyseisen ohjelman kattamat vyöhykkeet on sisällytetty päätöksen 2009/177/EY liitteessä I vahvistetun luettelon B osaan.
            
         
               (3)
            
            
               Tanska on ilmoittanut komissiolle, että se on saattanut loppuun virusperäisen verenvuotoseptikemian (VHS-taudin) hävittämistä koskevan monivuotisen ohjelman ja onnistunut hävittämään taudin kaikilta Tanskan mantereella sijaitsevilta alueilta. Ilmoitus on direktiivissä 2006/88/EY säädettyjen taudista vapaaksi julistamista koskevien vaatimusten mukainen. Sen vuoksi kaikki Tanskan mantereella sijaitsevat alueet olisi julistettava virusperäisestä verenvuotoseptikemiasta (VHS-taudista) vapaaksi.
            
         
               (4)
            
            
               Irlanti on toimittanut komissiolle joulukuussa 2009 koikarpin herpesvirusta (KHV-tautia) koskevan monivuotisen seurantaohjelman, joka kattaa koko Irlannin alueen. Kyseisen ohjelman kattama alue on sisällytetty päätöksen 2009/177/EY liitteessä I vahvistetun luettelon A osaan.
            
         
               (5)
            
            
               Irlanti on ilmoittanut komissiolle olevansa koikarpin herpesviruksesta (KHV) vapaa. Ilmoitus on direktiivissä 2006/88/EY säädettyjen taudista vapaaksi julistamista koskevien vaatimusten mukainen. Näin ollen koko Irlannin alue olisi julistettava koikarpin herpesviruksesta (KHV-taudista) vapaaksi.
            
         
               (6)
            
            
               Yhdistynyt kuningaskunta on toimittanut komissiolle tammikuussa 2010 koikarpin herpesvirusta (KHV-tautia) Yhdistyneen kuningaskunnan Pohjois-Irlannin alueella koskevan monivuotisten seurantaohjelman.
            
         
               (7)
            
            
               Yhdistynyt kuningaskunta on 18 päivänä helmikuuta 2013 ilmoittanut komissiolle, että Yhdistyneen kuningaskunnan Pohjois-Irlannin alue on koikarpin herpesviruksesta (KHV-taudista) vapaa. Ilmoitus on direktiivissä 2006/88/EY säädettyjen taudista vapaaksi julistamista koskevien vaatimusten mukainen. Näin ollen Yhdistyneen kuningaskunnan Pohjois-Irlannin alue olisi julistettava koikarpin herpesviruksesta (KHV-taudista) vapaaksi.
            
         
               (8)
            
            
               Sen vuoksi päätöksen 2009/177/EY liitteessä I olevaa A, B ja C osaa olisi muutettava.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2009/177/EY liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä marraskuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  Komission päätös 2009/177/EY, tehty 31 päivänä lokakuuta 2008, neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta (EUVL L 63, 7.3.2009, s. 15).
   
      (3)  Neuvoston päätös 90/424/EY, tehty 26 päivänä kesäkuuta 1990, tietyistä eläinlääkintäalan kustannuksista (EYVL L 224, 18.8.1990, s. 19).
   
      LIITE
      Muutetaan päätöksen 2009/177/EY liite I seuraavasti:
      1)   A osa
      Poistetaan Irlantia koskeva kohta, joka koskee koikarpin herpesvirusta (KHV-tautia).
      2)   B osa
      Poistetaan Tanskaa koskeva kohta, joka koskee virusperäistä verenvuotoseptikemiaa (VHS-tautia).
      3)   C osa
      
                  a)
               
               
                  Korvataan Tanskaa koskeva kohta, joka koskee virusperäistä verenvuotoseptikemiaa (VHS-tautia), seuraavasti:
                  
                              ”Tanska
                           
                           
                              DK
                           
                           
                              Kaikki mantereella sijaitsevat alueet”
                           
                        
            
                  b)
               
               
                  Lisätään Irlantia koskeva kohta, joka koskee koikarpin herpesvirusta (KHV-tautia), seuraavasti:
                  
                              ”Irlanti
                           
                           
                              IE
                           
                           
                              Koko alue”
                           
                        
            
                  c)
               
               
                  Lisätään Yhdistynyttä kuningaskuntaa koskeva kohta, joka koskee koikarpin herpesvirusta (KHV-tautia), seuraavasti:
                  
                              ”Yhdistynyt kuningaskunta
                           
                           
                              UK
                           
                           
                              Pohjois-Irlannin alue”